དངོས་བྱུང་ལོ་རྒྱུས་ནང་དུ།མི་རིགས་ཀྱི་ཁ་གཡར་ནས་དབང་ཆེན་འབྱོར་ཆེན་ཚོས་སྡིག་པ་བསགས་མྱོང་ཨེ་རེད་ཟེར་ན།དེ་རེད།ཆོས་ལུགས་གྲུབ་མཐའི་ཕྱོགས་ཞེན་ཁྱེར་ནས་འཐབ་རྩོད་བྱུང་མྱོང་ཅེ་རེད་ཟེར་ན།དེ་ཡང་རེད།འོན་ཀྱང་།དེ་ནི་མི་ཡི་སྐྱོན་ལས་བྱུང་བ་ཡིན་ནམ།ཆོས་ལུགས་དང་མི་རིགས་ཅེས་པའི་དོན་སྤྱི་དེའི་སྐྱོན་ཆ་ཡིན།ངས་བསམ་པར་དེ་ནི་ཏག་ཏག་མི་ཡི་སྐྱོན་ཆ་ཡིན་རྒྱུ་ལས།ཆོས་ལུགས་ག་གེ་མོ་དང་།མི་རིགས་ག་གེ་མོ་ཞིག་གི་སྐྱོན་ཡིན་རྒྱུ་མ་རེད།གང་རེད་ཟེར་ན།མི་རིགས་ཏུ་མ་ཆགས་གོང་དུ་མིའི་རིགས་ལ་གསོད་རེས་བཏུབ་རེས་བྱུང་ཡོད་རེད་ལ།ཆོས་ལུགས་རྦད་ནས་མེད་པའི་སྤྱི་ཚོགས་ནང་དུའང་འཁྲུག་རེས་རྩོད་རེས་ཡོད་པ་རེད།